Isyk Kulio sritis

Isyk Kulio sritis () – sritis rytų Kirgizstane. Srities administracinis centras yra Karakolas.

 Geografija 

Isyk Kulio sritis šiaurėje ribojasi su Kazachstanu, pietryčiuose – su Kinija, vakaruose – su Ču ir Naryno sritimis. Paviršius išraižytas Tianšanio kalnų (svarbiausi kalnagūbriai – Kokšaltau, Kungėjaus Alatau, Terskėjaus Alatau). Kinijos pasienyje stūkso aukščiausia šalies vieta – Pergalės viršukalnė (7439 m). Centrinėje dalyje yra didelis tektoninis duburys, kuriame telkšo Isyk Kulio ežeras.

Klimatas ryškiai žemyninis. Vidutinė sausio mėnesio temperatūra svyruoja tarp -2 ir -6 °C, liepos – apie +16 °C. Vidutinis metinis kritulių kiekis – 100–500 mm. Svarbiausios upės – Sarydžazas, Ču, Narynas. Būdinga pusdykumių ir dykumų augalija, besikaitaliojanti su stepėmis, virš 2100 m aukščio auga spygliuočių miškai ir kalnų pievos. Įsteigtas Isyk Kulio draustinis.

 Ekonomika 

Verčiamasi gyvulininkyste (avys, galvijai), auginami javai, bulvės, užsiimama žvejyba. Vystomas turizmas.


 Etninė sudėtis 

 kirgizai – 86,22 %
 rusai – 8,05 %
 kazachai – 1,47 %
 uigūrai – 0,89 %
 kalmukai – 0,87 %
 dunganai – 0,71 %
 uzbekai – 0,68 %
 kiti – 1,11 %

 Administracinis suskirstymas 

Rajonai:
 Aksu rajonas
 Džeti Oguzo rajonas
 Tongo rajonas
 Tiupo rajonas
 Isyk Kulio rajonas

2009 m. srityje buvo 3 miestai (Karakolas, Balykči, Čolpon Ata) 5 miesto tipo gyvenvietės (Žyrgalanas, Kadži Sajus, Ak Bulakas ir kt.) ir 175 kaimai.

 Nuorodos 
 Karakolas – Džeti-Oguzo regionas Centriniame Tian Šanyje 

Kategorija:Kirgizijos sritys